b'\n_START_ARTICLE_\nNarimantas\n_START_SECTION_\nBiografija\n_START_PARAGRAPH_\nT\xc4\x97vas jam paved\xc4\x97 valdyti Polock\xc4\x85, bet ten jis, matyt, tvark\xc4\x97si blogai, nes Gediminas prie\xc5\xa1 mirt\xc4\xaf vietoje Polocko jam paved\xc4\x97 valdyti Pinsk\xc4\x85. 1333 m. Naugardo respublikos didikai j\xc4\xaf pakviet\xc4\x97 vadovauti kovoms su Livonijos ordinu ir \xc5\xa0vedija. Taip prat\xc4\x99sta tradicija samdyti Lietuvos kunigaik\xc5\xa1\xc4\x8dius Did\xc5\xbeiojo Naugardo sienoms apsaugoti. T\xc4\x97vonijos teis\xc4\x97mis gavo valdyti ir ginti nuo \xc5\xa1ved\xc5\xb3 \xc5\xa1iaurines teritorijas, kurias saugojo Keksholmas, \xc5\xa0liselburgas ir Ladogos tvirtov\xc4\x97.  1338 m. Did\xc5\xbeiojo Naugardo pasiuntiniai dar kart\xc4\x85 buvo atvyk\xc4\x99 \xc4\xaf Lietuv\xc4\x85 jo kviesti. 1338 m. buvo t\xc4\x97vo Gedimino ir Livonijos ordino sutarties liudytojas._NEWLINE_Jis r\xc4\x97m\xc4\x97 Algirdo ir K\xc4\x99stu\xc4\x8dio nuo sosto nu\xc5\xa1alint\xc4\x85 brol\xc4\xaf Jaunut\xc4\xaf, ie\xc5\xa1kojo paramos pas Aukso ordos chan\xc4\x85 D\xc5\xbeanibek\xc4\x85, netgi ved\xc4\x97 totori\xc5\xb3 kunigaik\xc5\xa1tyt\xc4\x99. Susitaik\xc4\x99s su Algirdu ir K\xc4\x99stu\xc4\x8diu atgavo Pinsk\xc4\x85 ir dalyvavo Str\xc4\x97vos m\xc5\xab\xc5\xa1yje su kry\xc5\xbeiuo\xc4\x8diais, kuriame ir \xc5\xbeuvo.'